Diari Oficial de la Generalitat Valenciana


Sumari del DOGV 7917, del 15-11-2016 (2016/9022)

RESOLUCIÓ de 9 de novembre de 2016, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions destinades a la realització de projectes dirigits a la integració social de persones immigrants per als exercicis 2016 i 2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7917

Data del DOGV
:   15-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9022


Data del document
:   09-11-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 9 de novembre de 2016, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions destinades a la realització de projectes dirigits a la integració social de persones immigrants per als exercicis 2016 i 2017. [2016/9022]  
Vistes les sol·licituds d'ajuda presentades a l'empara de la Resolució d'11 de juliol de 2016, de la Vicepresidència i Conselleria d'Igualtat i Polítiques Inclusives, per la qual es convoquen per als exercicis 2016 i 2017 les subvencions destinades a la realització de projectes dirigits a la integració social de persones immigrants (d'ara en avant Resolució d'11 de juliol de 2016, de convocatòria de subvencions d'integració social de persones immigrants per a l'exercici 2016 i 2017) (DOCV 7829, 15.07.2016).  
Vista la proposta de resolució de la Comissió d'Avaluació sobre la concessió i denegació de les ajudes formulada en compliment del que s'ha preceptuat en l'article 8 de l'Ordre 11/2016, de 9 de maig, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions destinades a la realització de projectes dirigits a la integració social de persones immigrants (DOCV 7783, 16.05.2016) (d'ara en avant Ordre 11/2016 per la qual s'estableixen les bases reguladores d'integració social de persones immigrants) i d'acord amb els criteris de valoració establits en el referit precepte.  
En virtut de les competències atribuïdes pel Reglament Orgànic i Funcional de la Vicepresidència i Conselleria d'Igualtat i Polítiques Inclusives, aprovat per Decret 152/2015, de 18 de setembre, del Consell, (DOCV 7620, 22.09.2015) i d'acord amb el que preveu el resolc seté de la Resolució d'11 de juliol de 2016 de convocatòria de subvencions d'integració social de persones immigrants per a l'exercici 2016 i 2017 i amb l'article 11 de la referida Ordre 11/2016 per la qual s'estableixen les bases reguladores d'integració social de persones immigrants, resolc:  
  
Primer  
Concedir la subvenció a les entitats que figuren en l'annex I de la present resolució per a la realització en l'exercici 2016 i 2017 dels projectes dirigits a la integració social de persones immigrants i pels imports que en l'esmentat annex s'indiquen.  
  
Segon  
Denegar la subvenció a les entitats relacionades en l'annex II de la present resolució pels motius que s'hi indiquen.  
  
Tercer  
Els projectes objecte d'aquesta subvenció tenen com a finalitat el finançament de les despeses corrents derivades de la realització de les activitats d'integració social de persones immigrants que es desenvolupen en l'àmbit territorial de la Comunitat Valenciana, i que de conformitat amb el que preveu l'article 5 de l'Ordre 11/2016 per la qual s'estableixen les bases reguladores d'integració social de persones immigrants, s'emmarquen en algun dels programes següents:  
A.1. Acollida integral, incloent-hi allotjament i manutenció.  
A.2. Primera acollida i acompanyament, inserció sociolaboral, mediació intercultural, promoció de la interculturalitat i escoles d'acollida.  
A.3. Intervenció social amb població immigrant a través d'un sistema de treball en xarxa.  
A.4. Programa de retorn.  
  
Quart  
El règim de pagament de les ajudes, d'acord amb la previsió establida en l'article 12 de l'Ordre 11/2016 per la qual s'estableixen les bases reguladores d'integració social de persones immigrants, serà el disposat en el resolc huité de la Resolució d'11 de juliol de 2016 de convocatòria de subvencions d'integració social de persones immigrants per a l'exercici 2016 i 2017.  
En conseqüència, per a l'exercici 2016 es lliurarà de forma anticipada, una vegada concedides les ajudes, el 60 per cent de l'import de la subvenció. Mentre que el 40 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat, de conformitat amb la previsió establida en l'article 34.1.c 2 de la Llei 11/2015, de 29 de desembre, de Pressupostos de la Generalitat per a l'Exercici 2016.  
  
Per a l'exercici 2017, s'aplicarà el mateix règim de pagament si així es permet en la corresponent llei de pressupostos que s'aprove per a l'exercici 2017, en cas contrari, el pagament s'ajustarà al que disposa l'article 171.2 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
El termini per a la presentació de la documentació justificativa del lliurament de la bestreta del 60 per cent de la subvenció per a l'exercici 2016 s'àmplia fins al 25 de novembre de 2016, mentre que el 40 per cent restant junt amb la memòria tècnica del projecte es presentarà fins al 17 de gener de 2017.  
Per a l'exercici 2017, el termini màxim per a la justificació del lliurament de bestreta de la subvenció finalitzarà el 31 de maig de 2017 i el termini de la resta junt amb la presentació de la memòria tècnica acabarà l'11 de gener de 2018.  
  
Cinqué  
D'acord amb el que disposa l'article 171.5.f de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, les entitats beneficiàries estaran exemptes de la constitució de garanties per pagaments anticipats, per ser entitats sense ànim de lucre que desenvolupen projectes o programes vinculats a l'àrea d'acció social, en concret en l'àmbit de la integració social de persones immigrants.  
  
Sisé  
La justificació de la subvenció concedida per part de les entitats beneficiàries s'ajustarà al que preveu l'article 13 de l'Ordre 11/2016 per la qual s'estableixen les bases reguladores d'integració social de persones immigrants. En el cas que no es presente la justificació en el termini indicat, l'entitat beneficiària perdrà el dret a la subvenció, en compliment del que disposa l'apartat 4 de l'article 13 de la referida Ordre 11/2016 per la qual s'estableixen les bases reguladores d'integració social de persones immigrants.  
  
Seté  
El pagament d'aquestes subvencions es realitzarà a càrrec del programa pressupostari 313.50, Inclusió Social, línia de subvenció S7672000 per un import total d'1.415.980 euros del pressupost de la Generalitat per a l'exercici 2016.  
Mentre que per a l'exercici 2017 l'import global màxim de les ajudes convocades per la present resolució ascendeix a 991.186 euros; no obstant això, aquest import quedarà condicionat a l'existència de crèdit adequat i suficient per a atendre-les en la llei de pressupostos de la Generalitat que resulte aprovada per a l'exercici 2017.  
  
Huité  
Es durà a terme un pla de control de la realització de l'activitat subvencionada mitjançant la comprovació i control de la documentació de caràcter econòmic justificativa de l'import concedit i de la memòria tècnica relativa a l'actuació subvencionada, de conformitat amb el que estableix l'article 169 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions.  
  
El tipus de control serà administratiu, sobre una mostra aleatòria de les subvencions concedides en aquesta convocatòria i d'aquelles que es consideren de risc per l'òrgan gestor; així mateix, es realitzaran controls de camp mitjançant la visita a alguna de les entitats beneficiàries per a comprovar l'activitat subvencionada que realitzen i la seua qualitat.  
El control es realitzarà sobre, almenys, un 20 per cent de la quantia total de la línia de subvenció pressupostada.  
Tot això, a fi de comprovar la veracitat de les dades consignades en la documentació presentada, i també el compliment dels requisits per a la percepció de l'ajuda.  
Contra aquesta resolució, que posa fi a la via administrativa, pot interposar-se un recurs potestatiu de reposició davant el mateix òrgan que l'ha dictada, en el termini d'un mes comptador des de l'endemà de la publicació en el Diari Oficial de la Generalitat Valenciana, o bé directament recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que disposa la legislació reguladora de la jurisdicció contenciosa administrativa, i la legislació de procediment administratiu comú vigent, sense perjudici que puguen interposar qualsevol altre que estimen pertinent.  
  
València, 9 de novembre de 2016. La vicepresidenta i consellera d'Igualtat i Polítiques Inclusives, p. d., la directora general d'Inclusió Social: M. Elena Ferrando Calatayud.